stanford-oval/wikipedia huggingface dataset:
พระธรรมวิโรจนเถร (พลับ ฐิติกโร)
ตำแหน่งงานปกครองคณะสงฆ์

พ.ศ. 2439 - พ.ศ. 2444 เป็นเจ้าอาวาสวัดเขาพังไกร ( ปัจจุบัน วัดคีรีอัศจรรย์ )  อ.หัวไทร จ.นครศรีธรรมราช
พ.ศ. 2446-พ.ศ. 2450 เป็นเจ้าอาวาสวัดเกษตรชลธี    อ.ระโนด  จ.สงขลา
พ.ศ. 2465- พ.ศ. 2469 เป็นเจ้าอาวาสวัดกาญจนาราม  อ.กาญจนดิษฐ์  จ.สุราษฎร์ธานี
8 มกราคม พ.ศ. 2469-พ.ศ. 2472 เป็นเจ้าคณะแขวงท่าตะเภา (อ.เมือง )  จ.ชุมพร
พ.ศ. 2469-พ.ศ. 2472 เป็นเจ้าอาวาสวัดสามแก้ว   อ.เมือง  จ.ชุมพร
พ.ศ. 2472-พ.ศ. 2477 เป็นประธานกรรมการคณะจังหวัดสงขลา  ( เทียบเจ้าคณะจังหวัด การบริหารของจังหวัดสงขลา บริหารตามรูปแบบคณะกรรมการ ตามพระบัญชา พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า )
พ.ศ. 2472-พ.ศ. 2477 เป็นเจ้าอาวาสวัดมัชฌิมาวาส (จังหวัดสงขลา) พระอารามหลวง อ.เมือง  จ.สงขลา
พ.ศ. 2487-พ.ศ. 2494 เป็นเจ้าอาวาส รูปแรก วัดสารวนาราม ( ท่าเพชร)   อ.เมือง  จ.สุราษฎร์ธานี
พ.ศ. 2490-พ.ศ. 2498 เป็นเจ้าอาวาสวัดธรรมบูชา พระอารามหลวง และเป็นเจ้าคณะจังหวัดสุราษฎร์ธานี (ธรรมยุต)
พ.ศ. 2492 เป็นเจ้าอาวาส รูปแรก วัดโมกขธรรมราม (วัดดอนเกลี้ยง)
ประธานกรรมการคณะจังหวัดสงขลา

ตามบันทึกระเบียบคณะกรรมการสงฆ์ จังหวัดสงขลา โดย พระธรรมวโรดม เจ้าคณะมณฑลนครศรีธรรมราชและภูเก็ต ใจความสำคัญ ดังนี้...ร่างกายที่มีชีวิตก็ดี เมื่อเกิดขึ้นแล้วหรือสร้างขึ้นแล้ว ต้องมีการบริหารทำนุบำรุงด้วยวิธีการแก้ไขเพิ่มเติม หรือตัดตอนพิทักษ์รักษา ถ้าไม่เช่นนั้น ร่างกายก็ดี สิ่งก่อสร้างก่อดี ไม่อาจทรงอยู่แลเจริญสืบไปได้ หมู่คนอันดังอยู่เป็นคณะ เช่น คณะสงฆ์ของเราก็เป็นอันนั้นจึงต้องมีเจ้าหน้าที่ทำการบริหาร เป็นชั้นๆขึ้นไป ในหมู่คณะน้อยๆ การบริหารก็มีน้อย เหมือนคนๆ เดี่ยวหรือเหนือสิ่งก่อสร้างหลังเดียว ก็มีการงานน้อยฉะนั้น เมื่อรวมกันเป็นคณะใหญ่ขึ้นเท่าใด การงานก็มีมากขึ้นเท่านั้น จึงต้องเพิ่มเรียวแรง สำหรับบริหารให้มากขึ้นตาม แต่เรียวแรงนั้นไม่จำเป็นกันว่าน้อยคนหรือมากคน คนเดี่ยวอาจมีเรียวแรงเท่าหลายคนก็ได้ หลายคนอาจมีเรียวแรงไม่เท่าคนเดี่ยวก็ได้ เมื่อกล่าวเฉพาะความเห็น ท่านว่าใช้ความเห็นของคนมากเป็นดี ลักษณะปกครองในพระศาสนาก็นิยมทำนองนี้ จึงยกคณะสงฆ์เป็นใหญ่ในกรรมคือการงานของศาสนา เช่น ญัติจุคุตถกรรมเป็นตัวอย่าง อันนักปราชญ์ยอมรับรองว่าเป็นวิธีที่ดี แม้ในประเทศที่นับว่าเจริญอยู่ในโลกบัดนี้ ก็นิยมคณะกรรมการสำหรับดำเนินการงาน ที่เป็นระเบียบอันดีทั่วไป เพราะฉะนั้น สมเด็จพระสังฆราชเจ้า จึงโปรดเกล้าให้จัดตั้งกรรมการสงฆ์ รักษาการคณะจังหวัดสงขลา ตั้งแต่บัดนี้ ฯ แต่เจ้าเจ้าหน้าที่ผู้ร่วมกันเป็นคณะ ยังต้องมีผู้เป็นหัวหน้าเป็นประธานอีก ชั้นหนึ่ง ที่เห็นตัวอย่างการอุปสมบทกุลบุตร ที่ต้องมีพระอุปัชฌาย์ ทำหน้าที่เป็นประธาน เป็นต้น เพื่ออำนวยการให้ถึงความสำเร็จ แม้คณะกรรมการสงฆ์จังหวัดนี้ ก็ต้องมีผู้เป็นประธานเช่นนั้น สมเด็จพระสังฆราชเจ้าจึงโปรดเกล้าฯ ให้พระอุปัชฌายะพลับ เป็นประธานกรรมการคณะจังหวัดสงขลา แต่วันที่ 29 เมษายน พุทธศักราช 2472 แล้วนั้น อาศัยพระอนุมัติให้ตั้งคณะกรรมการสงฆ์ ดังกล่าวแล้ว ขอให้พระ 7 รูปคือ 1.พระครูอุทิตยเขตต์คณานุรักษ์ เจ้าคณะแขวงอำเภอหาดใหญ่และอำเภอสะเดา 2.พระครูวิจารณ์ศีลคุณ เจ้าคณะแขวงระโนด 3.พระครูวินัยธร เลี่ยม อลีโน วัดมัชณิมาวาส 4.พระมหาจ่วน ฐานตฺโต วัดมัชณิมาวาส 5. พระมหาเกตุ ติสฺสสโร ผู้รั้งตำแหน่งเจ้าคณะแขวงอำเภอจะนะแลอำเภอเทภา 6.พระครูจู่ลิ่ม เจ้าคณะแขวงอำเภอกำแพงเพ็ชร์ 7.พระสมุห์ย้อย กิตฺติสโร ผู้รั้งตำแหน่งเจ้าคณะแขวงอำเภอเมือง เป็นกรรมการสงฆ์รักษาการคณะจังหวัดสงขลา มีพระอุปัชฌายะพลับ ผู้รักษาการวัดมัชฌิมาวาส เป็นประธาน เมื่อประชุมมีกรรมการตั้งแต่ 5 รูปขึ้นไปนับเป็นองค์ประชุมได้ ฯ   กรรมการทุกรูป มีหน้าที่อันจะต้องคิดต้องจัดทำทั่วทั้งจังหวัดรูปใดมีตำแหน่งเดิมเป็นอยู่อย่างไร รูปนั้นคงมีหน้าที่ในตำแหน่งนั้นอยู่อย่างเดิม แต่เพิ่มภารธุระให้ช่วยกันดังกล่าวแล้ว เพราะฉะนั้น การของคณะสงฆ์ที่มีอยู่แล้วก็ดี ที่ต้องจัดทำขึ้นใหม่ก็ดี ที่เป็นการจรก็ดี ขอให้คณะกรรมการประชุมปรึกษาทำการนั้นๆ พร้อมด้วยผู้เป็นประธานทุกคราวๆ เมื่อประชุมรารถการงานอย่างใด ให้นิยมเอาความเห็นข้างมากเป็นประมาณ ในการงานอย่างนั้น เมื่อกรรมการส่วนมากเห็นชอบแล้ว ให้ประธานกรรมการเป็นผู้สั่งการนั้นฯ อย่างเจ้าคณะจังหวัดทุกประการฯ  ขอให้ผู้ได้รับตำแหน่งนี้ จงเห็นแก่พระศาสนา มุ่งธรรมเป็นใหญ่ ทำไฉนคณะสงฆ์จะเจริญด้วยประการใด ขอจงพร้อมใจกันทำนุบำรุงด้วยประการนั้น อันชอบธรรมทุกประการฯ   วันที่ 12 พฤษภาคม พุทธศักราช 2472   (ลงนาม) พระธรรมวโรดม  เจ้าคณะมณฑลนครศรีธรรมราชและมณฑลภูเก็ต
สมณศักดิ์

พ.ศ. 2465 พระอธิการพลับ ฐิติกโร
21 พฤศจิกายน พ.ศ. 2465 พระอุปัชฌาย์พลับ ฐิติกโร เป็นพระอุปัชฌาย์รูปแรกของคณะสงฆ์ธรรมยุติ จังหวัดสุราษฎร์ธานี
1 พฤษภาคม พ.ศ. 2472 พระคณาจารย์ โท  ทางด้านการแสดงธรรม
6  พฤศจิกายน พ.ศ. 2472 เป็นพระครูสัญญาบัตรที่ พระครูศาสนภารพินิจ สังฆวาหะ
17 มิถุนายน พ.ศ. 2490  เป็นพระราชาคณะชั้นสามัญที่ พระธรรมวิโรจนเถร
ผลงานด้านถาวรวัตถุ

ประธานผูกพัทธสีมา
ผู้ก่อตั้งวัด
สร้างศาลาการเปรียญ  1 หลัง
สร้างอุโบสถ
บูรณะอุโบสถให้มั่นคง
สร้างศาลาการเปรียญ  1 หลัง
สร้างกุฎิ
สร้างบ่อน้ำคอนกรีต 1 บ่อ
สร้างหอฉัน 1 หลัง
ร่วมสมทบทุนสร้างศาลาและบ่อน้ำ พ.ศ. 2469
สร้างกุฎิ 3 หลัง
ร่วมสมทบทุนจัดสร้างโรงเรียนสตรีประจำจังหวัดชุมพร พ.ศ. 2468
สร้างกุฎิ 9 หลัง
บูรณะศาลาการเปรียญ  1 หลัง
ร่วมสมทบทุนจัดตั้งทุนบุญนิธิ วัดธรรมบูชา จังหวัดสุราษฎร์ธานี พ.ศ. 2476
ผู้ก่อตั้งวัด
สร้างอุโบสถ
สร้างศาลาการเปรียญ  1 หลัง
สร้างกุฎิ
จัดหาที่ดิน จำนวน 1 ไร่ 2 งาน สร้างอาคารเรียนชั่วคราวนอกวัด พ.ศ. 2493
ผู้ก่อตั้งวัด
ผลงานด้านวรรณกรรม

พ.ศ. 2465 หนังสือ เรื่องธรรมรัตนธานีคำกลอน
พ.ศ. 2466 หนังสือ เรื่องอริสัจจ์คำกลอน
พ.ศ. 2466 หนังสือ เรื่องแก้วสี่เหลี่ยมคำกลอน
พ.ศ. 2467 หนังสือ เรื่องกุศลโสภณ 25 คำกลอน
พ.ศ. 2493 หนังสือ เรื่องธรรมวิโรจนกถา
พ.ศ. 2498  หนังสือ เรื่องอกุศลโสภณ 12 คำกลอน
สหธรรมิกที่สำคัญ

พระธรรมวโรดม (เซ่ง อุตฺตโม) อดีตเจ้าคณะมณฑลสุราษฏร์,ภูเก็ต,นครศรีธรรมราช และอดีตเจ้าอาวาสวัดราชาธิวาสราชวรวิหาร
พระรัตนธัชมุนี (แบน คณฺฐาภรโณ) อดีตเจ้าอาวาสวัดพระมหาธาตุวรมหาวิหาร และอดีตเจ้าคณะจังหวัดนครศรีธรรมราช
พระธรรมปรีชาอุดม (หลวงพ่อพุ่ม) วัดตรณาราม, อดีตเจ้าคณะจังหวัดสุราษฎร์ธานี
พระครูจุฬามุนีสังฆวาหะ (หลวงพ่อดำ ตาระโก) วัดสุบรรณนิมิตร จ.ชุมพร, อดีตเจ้าคณะจังหวัดชุมพร
พระเทพวงศาจารย์(พระธรรมจารีย์ จันทร์ โกศโลหรือเจ้าคุณเฒ่า) วัดขันเงิน ,อดีตเจ้าคณะจังหวัดชุมพร
พระครูประกาศิตธรรมคุณ (หลวงพ่อเพชร  อินทโชติ)  วัดวชิรประดิษฐ์ จ.สุราษฎร์ธานี  อดีตเจ้าคณะอำเภอกาญจนดิษฐ์
พระครูปราการศิลประกฤต  ( พ่อท่านจูลิ่ม )  วัดบางทีง อ.ควนเนียง จ.สงขลา
หลวงพ่อพัฒน์ นารโท   อดีตเจ้าอาวาสวัดพัฒนาราม อ.เมือง จ.สุราษฎร์ธานี
พระอุปัฌาย์พุ่ม ฉนฺโท อดีตเจ้าอาวาสวัดปากคู อ.กาญจนดิษฐ์  จ.สุราษฎร์ธานี
พระครูโยคาธิการวินิต อดีตเจ้าอาวาสวัดธรรมบูชา , อดีตเจ้าคณะธรรมยุติ จังหวัดสุราษฎร์ธานี
เจ้าอธิการพระมหายุตต์ ธมฺมวิริโยอดีตเจ้าอาวาสวัดกลาง อ.เมือง จ.สุราษฎร์ธานี
พระครูดิตถารามคณาศัย (หลวงพ่อชม คุณาราโม ) วัดท่าไทร อ.กาญจนดิษฐ์  จ.สุราษฎร์ธานี.อดีตเจ้าคณะอำเภอกาญจนดิษฐ์
เจ้าพระยาพลเทพ (เฉลิม โกมารกุล ณ นคร) อดีตเสนาบดีกระทรวงเกษตราธิการ
ศิษย์ที่สำคัญ

พระศาสนโศภน (ปลอด อตฺถการี) วัดราชาธิวาสราชวรวิหาร อดีตเจ้าคณะภาค 16-17-18 (ธ) และอดีตสังฆมนตรีช่วยว่าการองค์การปกครอง
พระสุธรรมาธิบดี (แสง ชุตินฺธโร) วัดธรรมบูชา อดีตที่ปรึกษาเจ้าคณะจังหวัดสุราษฎร์ธานี
พระธรรมวราลังการ (กล่อม อนุภาสเถร ป.ธ. ๕) วัดบุปผาราม จ.กรุงเทพมหานคร  อดีตรองเจ้าคณะภาค ๑๖–๑๗–๑๘ (ธ.)
พระเทพกิตติเมธี ( สิริ ฐานยุตฺโต ป.ธ.7 ป วัดเสน่หา จ.นครปฐม อดีตเจ้าคณะจังหวัดนครปฐม-กาญจนบุรี (ธ)
พระนิกรครุนาถมุนี ( เลื่อน รตตฺญญู ) วัดสามแก้ว จ.ชุมพร อดีตเจ้าคณะจังหวัดชุมพร
พระมงคลพุทธิญาณ (ภักดิ จนิทสิริ) วัดดอนรักษ์ จ.สงขลา อดีตเจ้าคณะอำเภอหาดใหญ่-สะเดา ( ธ)
พระครูศรีอุทัยธรรม (แดง วิมโล ) วัดอุทัยธรรม (วัดเขาถล่ม) จ.ชุมพร
พระครูวิจารณ์ศีลคุณ (แดง ปุปฺผโก) เจ้าอาวาสวัดเกษรชลธี ( ตะเครียะ) อดีตเจ้าคณะอำเภอระโนด
พระครูนิโครทจรรยานุยุตต์ (หลวงพ่อพรหมแก้ว )อดีตเจ้าอาวาสวัดโคดพิกุล.อ.หัวไทร นครศรีฯ , อดีตเจ้าคณะอำเภอหัวไทร
หลวงพ่อมุม โฆสโก วัดนาสัก อ.สวี จ.ชุมพร
มรณภาพ

พระธรรมวิโรจนเถร ได้ถึงแก่มรณภาพ ในอิริยาบถนั่งกราบพระพุทธรูปในกุฎิ ด้วยอาการอันสงบ  เมื่อวันที่ 17 พฤศจิกายน 2498 คำนวณอายุได้ 85 ปี พรรษา 56  ณ วัดธรรมบูชา และได้รับพระราชทานเพลิงศพ ณ เมรุชั่วคราว ในสนามหน้าโรงเรียนสุราษฎร์ธานี ( ปัจจุบัน คือ โรงเรียนสุราษฎร์พิทยา )เมื่อ พ.ศ. 2499
ปัจจุบัน กลุ่มสาระการเรียนรู้สังคมศึกษา ศาสนา และวัฒนธรรม โรงเรียนเมืองสุราษฎร์ธานี ได้รวบรวมผลงานของพระธรรมวิโรจนเถร จัดแสดงที่ ห้องพิพิธภัณฑ์พื้นบ้าน โรงเรียนเมืองสุราษฎร์ธานี
บะหมี่เย็น

บะหมี่เย็น อาจหมายถึง
เกาหลี

แน็งมย็อน
ญี่ปุ่น

ฮิยาชิจูกะ
ฮิยาชิราเม็ง
บะหมี่เย็นเบ็ปปุ
บะหมี่เย็นโมริโอกะ
จีน

เหลียงเฝิ่น
มาร์คทอง

| มาร์คทอง |
| --- | --- |
Mark (เยอรมัน)
เหรียญ 20 มาร์ค (ผลิตปี 1908)
การตั้งชื่อ
หน่วยย่อย: 
 1/100: เฟินนิจ
สัญลักษณ์: ℳ
ธนบัตร: 5, 10, 20, 50, 100, 1000 มาร์ค
เหรียญ: 1, 2, 5, 10, 20, 25, 50 เฟินนิจ 1, 2, 3, 5, 10, 20 มาร์ค
ข้อมูลการใช้
ผู้ใช้:  เยอรมนี
การตีพิมพ์
ธนาคารกลาง: ธนาคารไรช์
กล่องข้อมูลนี้แสดงสถานะก่อนการยกเลิกใช้
มาร์คทอง (อังกฤษ: Goldmark) เป็นชื่ออย่างไม่เป็นทางการที่ใช้เรียกเงินสกุล มาร์ค (เยอรมัน: Mark) ซึ่งตราขึ้นใช้ในจักรวรรดิเยอรมันตั้งแต่ปีค.ศ. 1873 ถึง 1914  สาเหตุที่มีชื่อเล่นว่าว่ามาร์คทองเนื่องจากเงินสกุลมาร์คในยุคนี้ใช้มาตรฐานทองคำ โดยที่ 2,790 มาร์คสามารถแลกทองคำบริสุทธิ์ได้ 1 กิโลกรัม
ก่อนการรวมชาติเยอรมันในปีค.ศ. 1871 แว่นแคว้นเยอรมันทั้งหลายต่างมีสกุลเงินตราเป็นของตนเอง โดยยึดโยงกับเงินเหรียญที่เรียกว่า "แฟร์ไอส์ทาเลอร์" (Vereinsthaler) อันเป็นเหรียญเงินบริสุทธิ์น้ำหนัก 16.66 กรัม อัตราแลกเปลี่ยนระหว่างแฟร์ไอส์ทาเลอร์กับมาร์คทองถูกตรึงไว้ที่ 3 มาร์คเท่ากับ 1 แฟร์ไอส์ทาเลอร์
เมื่อสงครามโลกครั้งที่หนึ่งปะทุขึ้นในปีค.ศ. 1914 เงินสกุลมาร์คด้อยค่าลงอย่างหนักจนรัฐบาลจักรวรรดิเยอรมันต้องเลิกการผลิตเงินเหรียญและหันไปพิมพ์ธนบัตรที่มีชื่อ
คาเรน สปาร์ค โจนส์

คาเรน สปาร์ค โจนส์
คาเรน สปาร์ค โจนส์ (เยอรมัน: Karen Spärck Jones FBA) (26 สิงหาคม พ.ศ. 2478 – 4 เมษายน พ.ศ. 2550) เป็นนักวิทยาศาสตร์คอมพิวเตอร์ชาวอังกฤษ เธอเป็นผู้บุกเบิกสาขาสารสนเทศศาสตร์
คาเรน สปาร์ค โจนส์ เกิดในเมืองฮัดเดอร์สฟิลด์ ยอร์กเชียร์ อังกฤษ พ่อของเธอคือ Owen Jones อาจารย์เคมี และแม่ของเธอคือ Ida Spärck ชาวนอร์เวย์ซึ่งย้ายมาอยู่สหราชอาณาจักรในช่วงสงครามโลกครั้งที่สอง. สปาร์ค โจนส์ ได้รับการศึกษาและเข้าเรียนต่อที่ Girton College มหาวิทยาลัยเคมบริดจ์ ตั้งแต่ พ.ศ. 2496 ถึง 2499 ในด้านประวัติศาสตร์. และเริ่มอาชีพในคราวแรกเป็นครูในโรงเรียน
เธอเริ่มทำงานที่ห้องปฏิบัติการคอมพิวเตอร์ มหาวิทยาลัยเคมบริดจ์ ตั้งแต่ พ.ศ. 2517 และเกษียณอย่างเป็นทางการเมื่อ 30 กันยายน พ.ศ. 2545 (หลังเข้ารับการรักษาโรคมะเร็ง) ในตำแหน่งศาสตราจารย์ด้านคอมพิวเตอร์และสารสนเทศ แต่เธอยังคงมาทำงานที่ห้องปฏิบัติการคอมพิวเตอร์ จวบจนกระทั่งสองสามสัปดาห์ก่อนเสียชีวิต. สาขาวิจัยหลักที่เธอสนใจ ตั้งแต่ปลายคริสต์ทศวรรษที่ 1950 คือการประมวลผลภาษาธรรมชาติและการค้นคืนสารสนเทศ.
หนึ่งในผลงานที่สำคัญที่สุดของเธอก็คือแนวคิดเรื่องการถ่วงน้ำหนักแบบ IDF (inverse document frequency) ในการค้นคืนสารสนเทศ ซึ่งเธอเสนอในผลงานตีพิมพ์เมื่อปี พ.ศ. 2515. IDF นี้ใช้กันแพร่หลายในเสิร์ชเอนจินส่วนใหญ่ในปัจจุบัน โดยมากเป็นส่วนหนึ่งของการถ่วงน้ำหนักแบบ TF-IDF.
ศ. สปาร์ค โจนส์ เคยเป็นสมาชิกบริติชอคาเดมี (สมาคมวิชาการมนุษยศาสตร์และสังคมศาสตร์แห่งสหราชอาณาจักร) ซึ่งเธอเคยเป็นรองประธานระหว่าง พ.ศ. 2543 ถึง 2545. เธอยังเคยเป็นสมาชิกของทั้ง AAAI และ ECCAI, และเป็นประธานของ Association for Computational Linguistics ในปี พ.ศ. 2547. เธอได้รับรางวัลหลายรางวัลสำหรับงานวิจัยของเธอ ซึ่งรวมถึงรางวัล Gerard Salton Award (1988) , รางวัล ASIS&T Award of Merit (2002) , รางวัล ACL Lifetime Achievement Award (2004) , เหรียญ BCS Lovelace Medal (2007) และรางวัล ACM-AAAI Allen Newell Award (2007).
เธอแต่งงานกับนักวิทยาศาสตร์คอมพิวเตอร์เพื่อนร่วมงานที่เคมบริดจ์ Roger Needham ตราบจนกระทั่งเขาเสียชีวิตเมื่อ พ.ศ. 2546
เธอเสียชีวิตเมื่อเช้าวันที่ 4 เมษายน พ.ศ. 2550 ที่ Willingham ใน Cambridgeshire ขณะอายุ 71 ปี
แหล่งข้อมูลอื่น

Computer Science, A Woman's Work, IEEE Spectrum, May 2007
คำอุทิศ เก็บถาวร 2021-04-27 ที่ เวย์แบ็กแมชชีน, นสพ. The Times, 22 June 2007
สโมสรฟุตบอลเร็ดบุลซัลทซ์บวร์ค

สโมสรฟุตบอลเร็ดบุลซัลทซ์บวร์ค เป็นสโมสรฟุตบอลอาชีพออสเตรีย ตั้งอยู่ที่วัลส์-ไซเซินไฮม์ สนามเหย้าของพวกเขาคือเรด บูลล์ อารีนา สำหรับในแข่งขันระดับทวีปยุโรปนั้น สโมสรจะใช้ชื่อ ซัลซ์บวร์ก เนื่องจากข้อจำกัดของชื่อผู้สนับสนุน และจะใช้ตราสโมสรที่ดัดแปลงใหม่
ชื่อเดิมของสโมสรคือ เอ็สเฟา ออสเตรียซัลทซ์บวร์ค ต่อมาได้เปลี่ยนชื่อสโมสรเนื่องจากการซื้อสิทธิ์ของ Red Bull GmbH ในปี ค.ศ. 2005 และได้เปลี่ยนสีชุดจากม่วง-ขาว กลายเป็นแดง-ขาว การเปลี่ยนแปลงครั้งนี้ ทำให้แฟนบางส่วนก่อตั้งสโมสรใหม่ขึ้นมาเอง นั่นคือ SV Austria Salzburg ซึ่งตั้งตามชื่อเดิม
สโมสรคว้าแชมป์ออสเตรียนบุนเดิสลีกาสมัยแรกในปี ค.ศ. 1994 และเคยเข้าไปถึงยูฟ่าคัพ นัดชิงชนะเลิศ ในปี ค.ศ. 1994 หลังจากนั้นสโมสรก็คว้าแชมป์ลีกอีก 11 สมัย และออสเตรียคัพอีก 5 สมัย
เกียรติประวัติ

ออสเตรียนบุนเดิสลีกา (17)
ออสเตรียนคัพ (6)
ออสเตรียนซูเปอร์คัพ (3)
ดูเพิ่ม

แอร์เบ ไลพ์ซิช
นิวยอร์กเร็ดบุลส์
แหล่งข้อมูลอื่น

เว็บไซต์ทางการ (อังกฤษ)
Official Fanblog (เยอรมัน)
| ด ค กออสเตรียนฟุตบอลบุนเดิสลีกา |
| --- | --- |
สโมสรในฤดูกาล 2019–20:  Admira Wacker Mödling  เอาส์ทรีอาวีน  Hartberg  ลัสค์  Mattersburg  ราพีทวีน  เร็ดบุลซัลทซ์บวร์ค  Rheindorf Altach  St. Pölten  Sturm Graz  Wolfsberger AC  WSG Tirol 
เรด บูลล์ อารีนา
โรงเรียนธัญรัตน์

| โรงเรียนธัญรัตน์ Thanyarat School |
| --- | --- |

ที่ตั้ง

104 ถนนรังสิต-นครนายก ตำบลรังสิต อำเภอธัญบุรี จังหวัดปทุมธานี 12110
ข้อมูล
ชื่ออื่น: ธ.ร.
ประเภท: โรงเรียนรัฐบาล
คำขวัญ: คติพจน์ ลูกธัญรัตน์ ชาวธัญบุรี ต้องทำแต่ความดี ปรัชญา ปญฺา กิติสิ โลกวฑฺฒนี ปัญญาเป็นเครื่องเพิ่มพูนเกียรติคุณและชื่อเสียง
สถาปนา: 7 มิถุนายน พ.ศ. 2499
ผู้ก่อตั้ง: กระทรวงศึกษาธิการ
หน่วยงานกำกับ: สำนักงานเขตพื้นที่การศึกษามัธยมศึกษา เขต 4 ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1013270185 (ใหม่)  01130302 (เก่า)
ผู้อำนวยการ: นายสาคร ไปด้วย
ระดับปีที่จัดการศึกษา: มัธยมศึกษาปีที่ 1-6
สี:    เขียว-ขาว
เพลง: เพลงประจำโรงเรียนธัญรัตน์
เว็บไซต์: http://www.thanyarat.ac.th
โรงเรียนธัญรัตน์ เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษา เขต 4 (ปทุมธานี สระบุรี) (สังกัดเดิมคือสำนักงานเขตพื้นที่การศึกษาปทุมธานี เขต 2) ตั้งอยู่เลขที่ 104 ถนนรังสิต-นครนายก ตำบลรังสิต อำเภอธัญบุรี จังหวัดปทุมธานี
โรงเรียนธัญรัตน์ ก่อตั้งเมื่อวันที่ 7 มิถุนายน พ.ศ. 2499 โดยมีชื่อเดิมว่าโรงเรียนรังสิต เปิดสอนในระดับประถมศึกษา ต่อมาจึงได้เปลี่ยนระบบการสอนจากระดับประถมศึกษาเป็นระดับมัธยมศึกษา และเปลี่ยนชื่อโรงเรียนเป็นโรงเรียนธัญรัตน์
โรงเรียนธัญรัตน์ เป็นหนึ่งในโครงการโรงเรียนมาตรฐานสากล (World-Class Standard School) จาก 9 โรงเรียนในจังหวัดปทุมธานี เป็นที่ตั้งของศูนย์คณิตศาสตร์ของสำนักงานเขตพื้นที่การศึกษาปทุมธานี เขต 2 และเป็นโรงเรียนหนึ่งที่รองรับนักเรียนจากพื้นที่อำเภอธัญบุรีที่มีความยาวมากซึ่งนักเรียนอาจไม่สะดวกมาเรียนที่โรงเรียนประจำอำเภอ (โรงเรียนธัญบุรี) ได้
ปัจจุบัน (พ.ศ. 2566) โรงเรียนธัญรัตน์เปิดสอนในระดับชั้นมัธยมศึกษาตอนต้นและตอนปลายแบบสหศึกษา การจัดชั้นเรียนแบบ 15-15-15/14-14-14 รวม 
87 ห้องเรียน มีนักเรียนทั้งหมด 3,362 คน และบุคลากรครู 165 คน
ประวัติโรงเรียน

โรงเรียนธัญรัตน์เดิมเป็นโรงเรียนประถมศึกษามีชื่อเดิมว่าโรงเรียนรังสิต มีเนื้อที่ทั้งหมด 15 ไร่ 2 งาน 90.25 ตารางวา   มีรูปลักษณะคล้ายตัวที (T) จัดตั้งตามหนังสือของกระทรวงศึกษาธิการ ที่ 360/2499 ลงวันที่ 7 มิถุนายน  พ.ศ. 2499 โดยมีนายประสิทธิ์ เจริญชอบ ผู้ช่วยศึกษาธิการอำเภอ รักษาการแทนในตำแหน่งครูใหญ่  โดยในครั้งนั้นมีครู 1 คน นักเรียน 42 คน
วันที่  20 เมษายน พ.ศ. 2519 ได้ยกฐานะจากโรงเรียนประถมศึกษาเป็นโรงเรียนมัธยมศึกษาและเปลี่ยนชื่อโรงเรียนรังสิตเป็นโรงเรียนธัญรัตน์
อาคารและสิ่งปลูกสร้างภายในโรงเรียน > อาคารรัชมังคลาภิเษก (อาคาร 1)

เป็นอาคาร 4 ชั้น ชั้นละ 3-6 ห้อง เป็นที่ตั้งของฝ่ายบริหาร ประกอบด้วยห้องต่าง ๆ ดังนี้
| --- | --- |
 ห้องราชพฤกษ์  ห้องประชาสัมพันธ์  ห้องกิจการนักเรียน  ห้องบริหารงานทั่วไป  ห้องธุรการ  ห้องผู้อำนวยการ  ห้องรองผู้อำนวยการ  ห้องทะเบียน:  ห้องวัดผล  ห้องแผนงาน  ห้องพัสดุ  ห้องพักครูภาษาไทย  ห้องโสตภาษาไทย  ห้องเรียนนักเรียนมปลาย
อาคารและสิ่งปลูกสร้างภายในโรงเรียน > อาคารรัตนโกสินทร์ (อาคาร 2)

เป็นอาคาร 4 ชั้น เดิมชั้นหนึ่งของอาคารเป็นใต้ถุนเปิดโล่ง ต่อมาได้ปรับเปลี่ยนเป็นห้องต่าง ๆ เป็นที่ตั้งของบางส่วนของกลุ่มสาระการเรียนรู้สุขศึกษาและพลศึกษา บางส่วนของกลุ่มสาระการเรียนรู้ศิลปะ บางส่วนของกลุ่มสาระการเรียนรู้ภาษาต่างประเทศ รวมถึงห้องโสตทัศนศึกษาและห้องเรียน ประกอบด้วยห้องต่าง ๆ ดังนี้
| --- | --- |
 ห้องโสตทัศนศึกษา  ห้องพัฒนาสื่อการสอน  ห้องพักครูต่าง ๆ  ห้องภาพพิมพ์  ห้องปฏิบัติการศิลปศึกษา  ห้องเรียน ECP:  ห้องแนะแนว  ห้องโสตแนะแนว  ห้องสมุดภาษาอังกฤษ  ห้องพักครูภาษาอังกฤษ  ห้องปฏิบัติการทางภาษา  ห้องเรียน
อาคารและสิ่งปลูกสร้างภายในโรงเรียน > อาคารรัตนโกสินทร์สมโภช (อาคาร 3)

เป็นอาคาร 3 ชั้น ชั้นละ 6 ห้อง เป็นที่ตั้งของกลุ่มสาระการเรียนรู้วิทยาศาสตร์ ประกอบด้วยห้องต่าง ๆ ดังนี้
| --- | --- |
 ห้องอุปกรณ์วิทยาศาสตร์มัธยมศึกษาตอนต้น  ห้องพักครูกลุ่มสาระการเรียนรู้วิทยาศาสตร์  ห้องสมุดกลุ่มสาระการเรียนรู้วิทยาศาสตร์  ห้องอุปกรณ์  ห้องวิทยาศาสตร์ออนไลน์  ห้องอุปกรณ์วิทยาศาสตร์ ช่วงชั้นที่ 3:  ห้องอุปกรณ์วิทยาศาสตร์  ห้องซ่อม-สร้างสื่อ  ห้องโสตกลุ่มสาระการเรียนรู้วิทยาศาสตร์  ห้องปฏิบัติการฟิสิกส์  ห้องอุปกรณ์ฟิสิกส์  ห้องเรียน
อาคารและสิ่งปลูกสร้างภายในโรงเรียน > อาคารเฉลิมพระเกียรติ (อาคาร 4)

เป็นอาคาร 4 ชั้น ชั้นละ 3-5 ห้อง เป็นที่ตั้งของกลุ่มสาระการเรียนรู้สังคมศึกษาฯ ประกอบด้วยห้องต่าง ๆ ดังนี้
| --- | --- |
 ห้องกระจายเสียง  ห้องพยาบาล  ร้านค้าสวัสดิการโรงเรียน  ห้องฝึกซ้อมดนตรีสากล  ห้องพักครูสุขศึกษา-พลศึกษา  ธนาคารโรงเรียน:  ห้องพักครูกลุ่มสาระการเรียนรู้สังคมศึกษาฯ  ห้องสมุดกลุ่มสาระการเรียนรู้สังคมศึกษาฯ  ห้องโสตกลุ่มสาระการเรียนรู้สังคมศึกษาฯ  ห้องจริยธรรม  ห้องเรียน
อาคารและสิ่งปลูกสร้างภายในโรงเรียน > อาคารกาญจนาภิเษก (อาคาร 5)

เป็นอาคาร 9 ชั้น ชั้นละ 5 ห้อง เป็นที่ตั้งของกลุ่มสาระการเรียนรู้คณิตศาสตร์และโรงอาหารของโรงเรียน ประกอบด้วยห้องต่าง ๆ ดังนี้
| --- | --- |
 ห้องพักครูศิลปะ  ห้องเรียนศิลปะ  ห้องปฏิบัติการเทเบิล เทนนิส  ห้องปฏิบัติการมวยไทยและมวยสากล  ห้องปฏิบัติการวาดภาพ  โรงอาหาร  ห้องอาหารครู – อาจารย์  ห้องล้างจาน  ห้องพักครู  หอประชุมกาญจนาภิเษก  ห้องดนตรีซ้อมดุริยางค์:  ห้องนาฏศิลป์  ห้องพักครูกลุ่มสาระการเรียนรู้คณิตศาสตร์  ห้องปฏิบัติการคณิตศาสตร์ของกลุ่มสาระการเรียนรู้คณิตศาสตร์  ห้องสมุดกลุ่มสาระการเรียนรู้คณิตศาสตร์  ห้องพักครูกลุ่มสาระการเรียนรู้คณิตศาสตร์  ห้องโสตทัศนศึกษาของกลุ่มสาระคณิตศาสตร์  ห้องพักครูกลุ่มสาระการเรียนรู้ภาษาไทย  ห้องเรียน
อาคารและสิ่งปลูกสร้างภายในโรงเรียน > อาคารองค์การบริหารส่วนจังหวัดปทุมธานี พ.ศ. 2554 (อาคาร 6)

เป็นอาคาร 5 ชั้น ชั้นละ 10 ห้อง เป็นที่ตั้งของกลุ่มสาระการเรียนรู้ภาษาไทย ประกอบด้วยห้องต่าง ๆ ดังนี้
บริเวณจัดงานสถานที่ นิทรรศการและห้องประชุม
ห้องเรียน GIFTED
ห้องเรียนของนักเรียนมัธยมศึกษาตอนต้น และปลาย
ห้องสมุด
ห้องเรียน ECP
ห้องปฏิบัติการครูคอมพิวเตอร์
ห้องคอมพิวเตอร์
ชั้นล่างใช้จัดการประชุมระดับนักเรียน
อาคารและสิ่งปลูกสร้างภายในโรงเรียน > อาคาร (อาคาร 7)

เป็นอาคาร 4 ชั้น ชั้นละ 4 ห้อง ประกอบด้วยห้องต่าง ๆ ดังนี้
ห้องเรียน
ห้องประชุมย่อย
จำหน่ายกระเป๋านักเรียนและชุดพละ
ชั้นล่างใช้จัดการประชุมระดับนักเรียน
อาคารและสิ่งปลูกสร้างภายในโรงเรียน > โรงฝึกงาน

มีทั้งหมด 3 โรง ได้แก่
อาคารฝึกงานหลังที่ 1 ใช้เป็นที่เรียนและฝึกงานวิชาคหกรรม และเป็นอาคารโรงอาหารคหกรรม
อาคารฝึกงานหลังที่ 2 ใช้เป็นที่เรียนและฝึกงานวิชาอุตสาหกรรมศิลป์
อาคารฝึกงานหลังที่ 3 ใช้เป็นที่เรียนและฝึกงานวิชาอุตสาหกรรมศิลป์และธุรกิจ
อาคารและสิ่งปลูกสร้างภายในโรงเรียน > โดมอเนกประสงค์

ใช้เข้าแถวเคารพธงชาติ ใช้เป็นที่ประชุมนักเรียน เป็นที่เรียนวิชาพลศึกษานอกจากนี้ยังใช้เป็นที่จัดกิจกรรมต่าง ๆ รวมทั้งการให้บริการแก่ชุมชนมาใช้จัดงานต่าง ๆ
อาคารและสิ่งปลูกสร้างภายในโรงเรียน > อาคารจอดรถและอาคารพลศึกษา

เป็นอาคาร 2 ชั้น ชั้นล่างใช้เป็นสถานที่จอดรถสำหรับครู-อาจารย์ และผู้ที่มาติดต่อภายในโรงเรียน ชั้นบนเป็นสถานที่ศึกษาวิชาพลศึกษา เป็นรูปแบบสนามบาส 2 สนาม และใช้ประชุมได้ในอีกทางหนึ่ง
อาคารและสิ่งปลูกสร้างภายในโรงเรียน > สิ่งปลูกสร้างอื่น ๆ

ห้องปฏิบัติการเกษตรกรรม ใช้เป็นที่เรียนและฝึกงานวิชาเกษตรกรรม
อาคารประชาสัมพันธ์ เป็นอาคารชั้นเดียว เป็นที่ตั้งของสำนักงานรักษาความปลอดภัย ห้องครูเวร และสำนักงานประชาสัมพันธ์
หอประชุมโรงเรียน ใช้เป็นที่ประชุมนักเรียน เป็นที่เรียนวิชาพลศึกษา เป็นสนามกีฬาบาสเกตบอล นอกจากนี้ยังใช้เป็นที่จัดกิจกรรมต่าง ๆ รวมทั้งการให้บริการแก่ชุมชนมาใช้จัดงานต่าง ๆ ปัจจุบันถูกทุบเพื่อก่อสร้างอาคารเรียนหลังใหม่
อาคารจอดรถและอาคารพลศึกษา เป็นอาคาร 2 ชั้น ชั้นล่างใช้เป็นสถานที่จอดรถสำหรับครู-อาจารย์ และผู้ที่มาติดต่อภายในโรงเรียน ชั้นบนเป็นสถานที่ศึกษาวิชาพลศึกษา เป็นรูปแบบสนามบาส 2 สนาม และใช้ประชุมได้ในอีกทางหนึ่ง
รายนามผู้บริหารโรงเรียน

| 0 | 1 | 2 | 3 |
| --- | --- | --- | --- |
รายนามผู้บริหารโรงเรียนธัญรัตน์
| ลำดับ | รายนามผู้บริหาร | ตำแหน่ง | วาระการดำรงตำแหน่ง |
| 1. | นายประสิทธิ์  เจริญชอบ | รักษาการครูใหญ่ | 16 พฤษภาคม พ.ศ. 2519 - 13 มีนาคม พ.ศ. 2520 |
| 2. | นายสท้าน เฉลยผล | ครูใหญ่-ผู้อำนวยการ | 14 มีนาคม พ.ศ. 2520 - 10 พฤษภาคม พ.ศ. 2529 |
| 3. | นายสุทิน ภูเจริญ | ผู้อำนวยการ | 11 พฤษภาคม พ.ศ. 2529 - 8 ตุลาคม พ.ศ. 2534 |
| 4. | นายมโน อภินิเวศ | ผู้อำนวยการ | 9 ตุลาคม พ.ศ. 2534 - 2 ธันวาคม พ.ศ. 2540 |
| 5. | นายสมพงษ์ เลี้ยงเจริญ | ผู้อำนวยการ | 2 ธันวาคม พ.ศ. 2540 - 9 พฤศจิกายน พ.ศ. 2543 |
| 6. | นายบรรลือชัย ผิวสานต์ | ผู้อำนวยการ | 9 พฤศจิกายน พ.ศ. 2543 - 23 ธันวาคม พ.ศ. 2545 |
| 7. | นายสานิตย์ นาคพงษ์ | ผู้อำนวยการ | 23 ธันวาคม พ.ศ. 2545 - 8 มีนาคม พ.ศ. 2547 |
| 8. | นายอนุสรณ์ มาสกรานต์ | ผู้อำนวยการ | 9 มีนาคม พ.ศ. 2547 - 30 กันยายนพ.ศ. 2557 |
| 9. | นายนฤนาท ผ่องศรีนวล | ผู้อำนวยการ | 10 ตุลาคม พ.ศ. 2557 - 30 กันยายน 2565 |
| 10. | นายสาคร  ไปด้วย | ผู้อำนวยการ | 5 ตุลาคม 2565 - ปัจจุบัน |
ระบบการเรียนการสอน

โรงเรียนธัญรัตน์ทำการเรียนการสอนในระดับชั้นมัธยมศึกษาตอนต้นและตอนปลาย มีการจัดชั้นเรียนแบบ 15-15-15/14-14-14 (ระดับชั้นมัธยมศึกษาตอนต้น ชั้นละ 15 ห้องเรียน และระดับชั้นมัธยมศึกษาตอนปลาย ชั้นละ 14 ห้องเรียน) มีจำนวนนักเรียนทั้งหมด 3,362 คน และมีหลักสูตรการเรียนการสอน ดังนี้
| ระดับชั้น | ปกติ | Gifted English Program (GEP) | English Chinese  Program (ECP) | วิทยาศาสตร์ - คณิตศาสตร์ | คณิตศาสตร์ - ภาษาอังกฤษ | ศิลป์-ภาษาอังกฤษ | ศิลป์-ภาษาญี่ปุ่น | ศิลป์-ทั่วไป | ศิลป์-ภาษาจีน | ศิลป์-ธุรกิจสมัยใหม่ | หุ่นยนต์และนวตกรรม |
| --- | --- | --- | --- | --- | --- | --- | --- | --- | --- | --- | --- |
| ม. 1 | 13 | 1 | 1 | - | - | - | - | - | - | - | - |
| ม. 2 | 13 | 1 | 1 | - | - | - | - | - | - | - | - |
| ม. 3 | 13 | 1 | 1 | - | - | - | - | - | - | - | - |
| ม. 4 | - | 1 | - | 3 | 2 | 2 | 1 | 2 | 1 | 1 | 1 |
| ม. 5 | - | 1 | - | 3 | 2 | 2 | 1 | 2 | 1 | 1 | 1 |
| ม. 6 | - | 1 | - | 3 | 2 | 2 | 1 | 2 | 1 | 1 | 1 |
แหล่งข้อมูลอื่น

เว็บไซต์โรงเรียนธัญรัตน์
ข้อมูลพื้นฐานโรงเรียนธัญรัตน์ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
แผนที่และภาพถ่ายทางอากาศของ โรงเรียนธัญรัตน์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°01′21″N 100°44′08″E﻿ / ﻿14.022478°N 100.735519°E﻿ / 14.022478; 100.735519
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |